25.5.2023
FI
Euroopan unionin virallinen lehti
L 137/59
iv) Valintamenettely: Komissio kiinnittää erityistä huomiota tukitoimenpiteisiin, jotka antavat vahvassa markkina-asemassa oleville yrityksille mahdollisuuden vaikuttaa valintaprosessiin esimerkiksi suosittelemalla tiettyjä yrityksiä valintaprosessin aikana tai ohjaamalla tutkimustoimintaa perusteettomasti siten, että vaihtoehtoiset tutkimussuunnat jäävät vähemmälle huomiolle.
c)
Tehottomien markkinarakenteiden ylläpitäminen
127.
Komissio kiinnittää markkinarakenteita koskevassa analyysissaan huomiota siihen, onko tuki myönnetty markkinoille, joilla on ylikapasiteettia, tai taantuville toimialoille.
Ongelmia ei kuitenkaan todennäköisesti ilmene tilanteissa, joissa markkinat kasvavat tai joissa TKI-valtiontuki todennäköisesti muuttaa alan yleistä kasvudynamiikkaa tai erityisesti toimialan kasvihuonekaasujalanjälkeä (Euroopan vihreän kehityksen ohjelmaa ja Euroopan digitaalistrategiaa koskevien tiedonantojen mukaisesti) varsinkin jos sen ansiosta otetaan käyttöön uutta teknologiaa esimerkiksi hiilestä irtautumiseksi ja/tai tuotannon digitalisoimiseksi ilman kapasiteetin lisäystä.
3.2.5.3.2 Sijaintivaikutukset
128.
Varsinkin jos TKI-tuki on lähellä markkinoita, se saattaa johtaa siihen, että tietyt alueet hyötyvät suotuisammista tuotantoedellytyksistä erityisesti siksi, että tuotantokustannukset ovat suhteellisesti alhaisemmat, mikä johtuu tuesta tai tuen avulla lisääntyneestä TKI-toiminnasta.
Yritykset voivat tämän vuoksi siirtää toimintansa kyseisille alueille.
129.
Sijaintipaikkavaikutukset voivat olla merkityksellisiä myös tutkimusinfrastruktuurien ja testaus-ja kokeiluinfrast­ ruktuurien kannalta.
Jos tukea käytetään ensi sijassa infrastruktuurin houkuttelemiseen tietylle alueelle toisen alueen kustannuksella, se ei edistä uusia TKI-toimintoja unionissa.
130.
Arvioidessaan ilmoitusta edellyttävää yksittäistä tukea komissio ottaa huomioon mahdolliset todisteet siitä, että tuensaaja on harkinnut vaihtoehtoisia sijaintipaikkoja.
131.
Samoin tuen, joka johtaa pelkästään TKI-toiminnan sijaintipaikan vaihtamiseen sisämarkkinoilla muuttamatta hankkeen luonnetta, kokoa tai laajuutta, ei katsota soveltuvan sisämarkkinoille.
3.2.6
Tuen myönteisten ja kielteisten vaikutusten punnitseminen
132.
Komissio arvioi, ovatko tukitoimenpiteen havaitut kielteiset vaikutukset kilpailuun ja kaupankäynnin edellytyksiin suuremmat kuin suunnitellun tuen myönteiset vaikutukset.
3.2.6.1
Huo m i oon ot et t a vi e n m yön t ei s te n vai ku tu sten mä ä r itte ly
133.
Talouskasvun ja TKI-investointien välillä on korrelaatio.
TKI lisää tuottavuutta ja edistää talouskehitystä.
Siksi se on tärkeä tekijä unionin yrityksille, jotta ne voivat edistää talouden kehitystä luomalla uusia tuotteita, teknologioita, palveluja tai tuotantoprosesseja.
134.
TKI-investoinnit ovat erittäin tärkeitä kaikkien talouden alojen kehitykselle, koska ne liittyvät vahvasti tuottavuuteen.
135.
Komissio arvioi tasapainotestin ensimmäisenä vaiheena tuen myönteisiä vaikutuksia tuettuun taloudelliseen toimintaan ottaen asianmukaisesti huomioon kyseisen tukitoimenpiteen käynnistämän TKI-toiminnan tai TKIhankkeen koon kasvun, laajentumisen tai toteutusaikataulun nopeutumisen, joka tukitoimenpiteellä saadaan aikaan.